Abu Bakr al-Baghdadi

Abū Bakr al-Baghdādī - o  puru Dr. Ibrāhīm, o Abū Duʿāʾ n arabbu: أبو دعاء, (Samarra, 28 di giugnettu 1971 – Barisha, 27 di uttùviru 2019) - fu lu capu dû Statu Islamicu, n'urganizzazziuni dû tirrurisimu funnamentalista attiva n Iraq e Siria.

 Biografìa 
Sècunnu na su biografìa, pustata su Internet ntû 2013 da nu militanti di l'urganizzazziuni di cui è lu massimu espunenti Abū Bakr al-Baghdādī, ha cunsicutu nu PhD ntî Studi islamici ntâ Univirsitati di Scienzi Islamichi ntû subborgu di Bagdad di al-Aʿẓamiyya (Adhamiya).

Sècunnu arcuni funti Abū Bakr al-Baghdādī era nu imam â l'èbbica dâ sècunna invasiuni miricana dû Iraq dû 2003.

Abū Bakr al-Baghdādī entra pristu ntî ranghi di al-Qāʿida in Iraq quannu essa era diritta da lu giurdanu Abū Muṣʿab al-Zarqāwī. Ntû sequitu divinni nutu cumu l'Emiru di Rāwa e prisidenti tribbunali riliggiusi vulti a giudicari li cittadini accusati di ajutari lu cuvernu irachenu e li forzi dâ cualiziuni. Urganizza lu rapimentu di singuli o interi famigghi, urganizza l'accusa, prununzia li sintinza e quinni li fa giustizziari pubblicamenti, nun isitannu a far uccitiri li sustinituri dû rigimi irachenu prisidutu da Nūrī al-Mālikī.

Sècunnu li riggistrazziuni dû Dipartimentu statunitenzi dâ Difisa, Abū Bakr al-Baghdādī è statu ditinutu ntû Camp Bucca cumu "intirnatu civili" da li forzi irachenu-miricani da li primi dû frivaru 2004 finu al 2009, quannu fu rimessu n libbirtati grazzi â l'innicaziuni di na cummissiuni, difinita Combinid Reviw ann Riliasi Board'', chi ni raccumannò lu "rilasciu incunniziunatu". La libbirazioni suscitò lu stupuri dû culunnellu Kennith King, tra li officiali di cumannu a Camp Bucca ntû piriudu di ditinziuni di al-Baghdādī.

Lu 16 di maiu 2010, ad appena un annu da lu rilasciu, nu cumunicatu dû Cunzigghiu Consultivu di lu Statu Islamicu di Iraq annuncia la numina di Abū Bakr al-Baghdādī al-Ḥusaynī al-Qurashī â lu pustu di Abū ʿOmar al-Baghdādī, uccisu lu 18 di aprili di chiddu stissu annu in un'opirazziuni cungiunta di forzi iracheni e statunitenzi. Dâ l'uttùviru 2011 figura tra li tre tirruristi majurmenti ricircati da lu cuvernu statunitensi, chi ha offertu pi la su cattura na tagghia di 10 miliuni di dollari, 'nfiriuri sulu â tagghia posta su Ayman al-Zawahiri, di 25 miliuni di dollari. Morsi ntô 2019.

 Talìa puru 
 Statu Islamicu
 Guerra dû Iraq
 Al-Qaida

Catigurìa:Tirrurismu
Catigurìa:Biografìi